rejauldu/bengali-wikipedia huggingface dataset:
মাতেও মেন্দিয়া দোস সান্তোস (, ; জন্ম: ৩ ফেব্রুয়ারি ২০০৪; মাতেও মেন্দিয়া নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব বোকা জুনিয়র্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন মাতেও মেন্দিয়া দোস সান্তোস ২০০৪ সালের ৩রা ফেব্রুয়ারি তারিখে আর্জেন্টিনার ওলাভারিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড়
তুর্কি–ইতালীয় যুদ্ধ (, যেটি ইতালিতে Guerra di Libia বা "লিবীয় যুদ্ধ" নামে পরিচিত) ছিল ১৯১১ সালের ২৯ সেপ্টেম্বর থেকে ১৯১২ সালের ১৮ অক্টোবর পর্যন্ত ইতালি ও অটোমান সাম্রাজ্যের মধ্যে সংঘটিত একটি যুদ্ধ। এই যুদ্ধের ফলে ইতালি অটোমান সাম্রাজ্যের কাছ থেকে ত্রিপোলিতানিয়া ও দোদেকানিজ দ্বীপপুঞ্জ দখল করে নেয়। দখলকৃত ত্রিপোলিতানিয়া পরবর্তীতে ইতালীয় লিবিয়া নামে পরিচিত হয়।  এই যুদ্ধটির পরিসর ক্ষুদ্র হলেও এটি প্রথম বিশ্বযুদ্ধের একটি অন্যতম কারণ হিসেবে বিবেচিত হয়। কারণ, এই যুদ্ধে ইতালীয়দের নিকট তুর্কিদের শোচনীয় পরাজয় বলকান অঞ্চলে উগ্র জাতীয়তাবাদের বিস্তার ঘটায়। অটোমান সাম্রাজ্যের সামরিক দুর্বলতার সুযোগে ইতালির সঙ্গে অটোমানদের যুদ্ধ শেষ হওয়ার আগেই বলকান লীগ অটোমান সাম্রাজ্যের ওপর আক্রমণ চালায় এবং প্রথম বলকান যুদ্ধের সূচনা ঘটায়।   পটভূমি   ১৮৭৭–১৮৭৮ সালের যুদ্ধে রাশিয়ার নিকট তুরস্কের পরাজয়ের পর ১৮৭৮ সালে অনুষ্ঠিত বার্লিন কংগ্রেসে ইতালি অটোমান-নিয়ন্ত্রিত লিবিয়ার ওপর কর্তৃত্ব দাবি করে। এসময় যুক্তরাজ্য ও ফ্রান্স যথাক্রমে অটোমান-নিয়ন্ত্রিত তিউনিসিয়া ও সাইপ্রাস দখল করে নিলে ইতালীয় কূটনীতিকরা সম্মেলনে এ ব্যাপারে তাঁদের সরকারের আপত্তির প্রতি ইঙ্গিত করেন। ফরাসিরা জবাব দেয় যে, অটোমান-নিয়ন্ত্রিত ত্রিপোলির ওপর ইতালির কর্তৃত্ব মেনে নিতে তারা প্রস্তুত। ১৯০২ সালে ইতালি ও ফ্রান্স একটি গোটন চুক্তিতে স্বাক্ষর করর এবং চুক্তির মাধ্যমে একে অপরকে ত্রিপোলিতানিয়া ও মরক্কোয় ইচ্ছেমতো হস্তক্ষেপ করার স্বাধীনতা প্রদান করে। কিন্তু ইতালীয় সরকার এ সুযোগের সদ্ব্যবহার করতে গড়িমসি করে এবং পরবর্তী বছরগুলোতে লিবিয়ার ভূগোল ও সম্পদ সম্পর্কে তাদের জ্ঞান সীমিতই থেকে যায়।  ইতালীয় প্রচারমাধ্যম ১৯১১ সালের মার্চের শেষদিকে লিবিয়া আক্রমণের সমর্থনে একটি বড় ধরনের প্রচারাভিযান আরম্ভ করে। তারা কল্পিতভাবে লিবিয়াকে খনিজসম্পদে সমৃদ্ধ, পানিসমৃদ্ধ এবং মাত্র ৪,০০০ অটোমান সৈন্য দ্বারা সুরক্ষিত বলে বর্ণনা করে। তারা লিবিয়ার জনসাধারণ অটোমানদের প্রতি শত্রুভাবাপন্ন ও ইতালীয়দের প্রতি বন্ধুসুলভ বলেও প্রচারণা চালায়। সম্ভাব্য আক্রমণাভিযানটি কেবল "সামরিক কুচকাওয়াজে"র চেয়ে একটু বেশি হবে বলে তারা মত প্রকাশ করে।  ইতালীয় সরকার প্রথমদিকে দ্বিধান্বিত ছিল, কিন্তু সেবছরের গ্রীষ্মে তারা আক্রমণের প্রস্তুতি গ্রহণ করে এবং প্রধানমন্ত্রী জিওভান্নি জিওলিত্তি লিবিয়ায় সম্ভাব্য আক্রমণের বিষয়ে অন্যান্য ইউরোপীয় শক্তিগুলোর মনোভাব যাচাই করেন। ইতালীয় জনমতের ওপর সমাজতান্ত্রিক দলের ব্যাপক প্রভাব ছিল। কিন্তু দলটি বিরোধী দলে ছিল এবং এই বিষয়ে নিজেরাও দ্বিধাবিভক্ত ছিল। দলটি অকার্যকরভাবে লিবিয়ায় সামরিক হস্তক্ষেপের বিরুদ্ধে কাজ করে। ইতালির ভবিষ্যৎ ফ্যাসিবাদী নেতা বেনিতো মুসোলিনি এসময় একজন বামপন্থী সমাজতন্ত্রী ছিলেন এবং শক্তভাবে যুদ্ধবিরোধী অবস্থান গ্রহণ করেন। গায়েতানো সালভেমিনি এবং লিওনে কায়তানি ইতালীয় সংসদেও অনুরূপভাবে যুদ্ধের বিরোধিতা করেন।   সামরিক অভিযান    প্রাথমিক রণকৌশল    লিবিয়ায় ইতালীয় সৈন্যবাহিনীর অবতরণ    পরিখা যুদ্ধ    নৌযুদ্ধ    গেরিলা যুদ্ধ    যুদ্ধাপরাধ    লুজান চুক্তি    আরো দেখুন    প্রথম বলকান যুদ্ধ  লিবীয় প্রতিরোধ আন্দোলন  দ্বিতীয় বলকান যুদ্ধ   তথ্যসূত্র   বহিঃসংযোগ   Turco-Italian War at Turkey in the First World War website  Map of Europe during Italo-Turkish War at omniatlas.com  বিষয়শ্রেণী:মোস্তফা কামাল আতাতুর্ক
সংযোগ=//upload.wikimedia.org/wikipedia/commons/thumb/b/ba/Suntory_Boss_Cafe_au_Lait_canned_coffee.jpg/100px-Suntory_Boss_Cafe_au_Lait_canned_coffee.jpg|থাম্ব|187x187পিক্সেল| সানটরি বস লাইট ক্যাফে  জাপানে সানটোরি দ্বারা বিক্রি করা ক্যানবদ্ধ এবং প্লাস্টিকের বোতলজাত কফি এবং কফি-গন্ধযুক্ত পানীয়গুলির একটি মার্কার নাম।    ইতিহাস  বস প্রথম ১৯৯২ সালে বাজারে আসে এবং এটি জাপানি টিনজাত কফির অনেক মার্কার মধ্যে একটি। মার্কার লোগোতে রয়েছে লেখক উইলিয়াম ফকনার একটি পাইপে ধূমপান করছেন।  ২০০৬ সাল থেকে, মার্কিন অভিনেতা টমি লি জোনস মার্কার জন্য টিভি বিজ্ঞাপন এবং বিলবোর্ডের একটি সিরিজে উপস্থিত হয়েছেন,   জাপানের অন্যতম স্বীকৃত মুখ হয়ে উঠেছেন।    তথ্যসূত্র    বহিঃসংযোগ     বিষয়শ্রেণী:জাপানি পানীয় বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:১৯৯২-এ প্রবর্তিত পণ্য বিষয়শ্রেণী:কফির মার্কা বিষয়শ্রেণী:কফিযুক্ত কোমল পানীয়
লে মিজেরাবল () হল ২০১২ সালে মুক্তিপ্রাপ্ত মার্কিন সঙ্গীতধর্মী নাট্য চলচ্চিত্র। ছবিটি পরিচালনা করেছেন টম হুপার। ভিক্টর হুগোর ১৮৬২ সালের একই নামের ফরাসি উপন্যাস অবলম্বনে এবং বুবিল ও শোনবের্গের ১৯৮০ সালের সঙ্গীতনাট্য অনুসরণে চলচ্চিত্রটির চিত্রনাট্য রচনা করেছেন উইলিয়াম নিকোলসন, অ্যালাইন বুবিল, ক্লোদ-মিশেল শোনবের্গ ও হার্বার্ট ক্রেৎজমার। ব্রিটিশ ও মার্কিন যৌথ প্রযোজনার চলচ্চিত্রটি পরিবেশনা করেছে ইউনিভার্সাল পিকচার্স। ছবিটিতে শ্রেষ্ঠাংশে অভিনয় করেন হিউ জ্যাকম্যান, রাসেল ক্রো, অ্যান হ্যাথাওয়ে, এমান্ডা সাইফ্রেড, এডি রেডমেইন, হেলেনা বোনাম কার্টার ও সাশা ব্যারন কোহেন।  কুশীলব  হিউ জ্যাকম্যান - জঁ ভালজাঁ  রাসেল ক্রো - জাভের  অ্যান হ্যাথাওয়ে - ফঁতিন  এমান্ডা সাইফ্রেড - কোসেত  এডি রেডমেইন - মারিয়ুস  হেলেনা বোনাম কার্টার - মাদাম থের্নাদিয়ে  সাশা ব্যারন কোহেন - মঁসিয়ে থের্নাদিয়ে  সামান্থা বার্কস - এপোনিন  অ্যারন ভেইট - অঁজলরা  ড্যানিয়েল হ্যাটলস্টোন - গাভ্রোশ  তথ্যসূত্র  বহিঃসংযোগ             বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:২০১০-এর দশকের সঙ্গীতধর্মী নাট্য চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:এরিক ফেলনার প্রযোজিত চলচ্চিত্র বিষয়শ্রেণী:ওয়ার্কিং টাইটেল ফিল্মসের চলচ্চিত্র বিষয়শ্রেণী:টম হুপার পরিচালিত চলচ্চিত্র বিষয়শ্রেণী:টিম বেভান প্রযোজিত চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ সঙ্গীতধর্মী নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন সঙ্গীতধর্মী নাট্য চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:লে মিজেরাবল অবলম্বনে চলচ্চিত্র বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:ব্রিটিশ প্রণয়ধর্মী নাট্য চলচ্চিত্র বিষয়শ্রেণী:ব্রিটিশ মহাকাব্যিক চলচ্চিত্র বিষয়শ্রেণী:প্রণয়ধর্মী মহাকাব্যিক চলচ্চিত্র বিষয়শ্রেণী:ফ্রান্সের পটভূমিতে চলচ্চিত্র বিষয়শ্রেণী:২০১০-এর দশকের ঐতিহাসিক চলচ্চিত্র বিষয়শ্রেণী:ইংল্যান্ডে ধারণকৃত চলচ্চিত্র বিষয়শ্রেণী:ফ্রান্সে ধারণকৃত চলচ্চিত্র বিষয়শ্রেণী:মার্কিন ঐতিহাসিক প্রণয়ধর্মী চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:৫৩, ৩০ মার্চ ২০২৩ (ইউটিসি) দৌলতপুর আবদুল বারী চৌধুরী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () নিবন্ধে কোন উল্লেখযোগ্য তথ্য নেই, ইন্টারনেটেও খুজে যায়না। হাইস্কুল লেভেলের প্রতিষ্ঠান তাই স্বয়ংক্রিয় উল্লেখযোগ্য নয়। Deloar Akram (আলাপ • অবদান • লগ) ২২:৪২, ২৩ মার্চ ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|250px|ধ্যানরত বুদ্ধ, টোকিও জাতীয় সংগ্রহালয়, জাপান বৌদ্ধ ধর্মগ্রন্থগুলিতে গৌতম বুদ্ধের অলৌকিক ক্ষমতা ও ক্রিয়াকলাপগুলির উল্লেখ পাওয়া যায়। বৌদ্ধ মতে, কোনও দৈব উপায়ে নয়, বরং ধ্যানের মাধ্যমে লব্ধ অতিলৌকিক ক্ষমতাবলে বুদ্ধ এই কার্যগুলি সম্পাদনা করেন। ইতিহাসের বুদ্ধ যে সকল অতিলৌকিক ক্ষমতার অধিকারী ছিলেন এবং যে সব অলৌকিক কার্য সম্পাদনা করেছিলেন বলে কথিত আছে, সেগুলির অন্যতম হল ছয়টি উচ্চতর জ্ঞান (অভিজ্ঞা): আধিদৈবিক ক্ষমতা (ইদ্ধি-বিধা), অলোকদৃষ্টি (দিব্ব-সোতা), টেলিপ্যাথি (চেতো-পারিয়া), নিজের পূর্বজন্মের স্মৃতিকথন (পুব্বে-নিবাসনুস্‌সতি), অন্যের পূর্বজন্ম ও জন্মান্তর দর্শনের ক্ষমতা (দিব্ব-চক্‌খু) এবং মানসিক উন্মাদনাহীনতা (আসবক্‌খয়)। মহাযান সূত্রগুলিতে উল্লিখিত অলৌকিক ঘটনাগুলি সাধারণত কিছু কিছু মতবাদ ব্যাখ্যায় পালি ত্রিপিটকে উল্লিখিত ঘটনাগুলির তুলনায় অধিকতর প্রত্যক্ষ ভূমিকা গ্রহণ করেছে।  অলৌকিক উপায়ে রোগারোগ্য, টেলিপোর্টেশন, নিজের প্রতিরূপ সৃষ্টি করা, জড় পদার্থ নিয়ন্ত্রণ এবং অন্যান্য বিভিন্ন অতিলৌকিক ঘটনা নিয়ে গৌতম বুদ্ধের অতিলৌকিক ক্ষমতার কাহিনিগুলি প্রচলিত। ধ্যানমগ্নতার সর্বোচ্চ স্তরে উন্নীত হয়ে বুদ্ধের অনেক শিষ্য, এমনকি কয়েকজন অ-বৌদ্ধ ঋষি ও যোগীও একই ধরনের অলৌকিক ক্ষমতার অধিকারী হয়েছিলেন বলে কথিত আছে। বৌদ্ধ ধর্মগ্রন্থগুলিতে উল্লিখিত হয়েছে যে, বুদ্ধ প্রায়শই এই ক্ষমতাগুলি প্রয়োগ করতেন অথবা এগুলির কথা আলোচনা করতেন। তবে তিনি এই ক্ষমতাগুলির প্রতি আসক্তির বিপদ সম্পর্কে সতর্ক করে দিতেন এবং মানুষকে ধর্মপথে চালিত করার ক্ষেত্রে "শিক্ষাদানের অলৌকিক ক্ষমতা"র উপর অধিকতর গুরুত্ব আরোপ করতেন।   বোধিলাভের পূর্বে   অলৌকিক জন্ম  link=https://en.wikipedia.org/wiki/File:The_infant_Buddha_taking_the_Seven_Steps.jpg|thumb|শৈশবে বুদ্ধ সাত পা অগ্রসর হচ্ছেন, গ্রিকো-বৌদ্ধ শিল্পকলা, গান্ধার। কথিত আছে, জন্মের অব্যবহিত পরেই গৌতম উঠে দাঁড়িয়েছিলেন এবং উত্তর দিকে সাত পা অগ্রসর হয়ে বলে উঠেছিলেন:"আমি জগতের অধিনায়ক,  আমি জগতে প্রবীণতম। এই শেষ জন্ম।  [ভবিষ্যতে আমি] আর দেহধারণ করব না।" তাছাড়া বাল্যকালে গৌতম যেখানেই পা রাখতেন, সেখানেই একটি পদ্ম ফুটে উঠত।   স্থির ছায়া  একদিন রাজা শুদ্ধোধন রাজকুমার সিদ্ধার্থকে একটি গ্রামে হলকর্ষণ উৎসবে নিয়ে যান। সেখানে সিদ্ধার্থ একটি গাছের তলায় ঘুমিয়ে পড়েন। সময়ের সঙ্গে সঙ্গে আকাশে সূর্যের গতিপথ পরিবর্তিত হলেও অলৌকিকভাবে গাছের ছায়াটি এমনভাবে স্থির থাকে যাতে তরুণ রাজকুমারের চোখে আলো লেগে তার ঘুমের ব্যাঘাত না হয়।   শূন্যে ভাসমান বেণী   তথ্যসূত্র  আরও পড়ুন  Analayo (2016). Levitation in Early Buddhist Discourse, Journal of the Oxford Centre for Buddhist Studies 10, 11-26  Analayo (2015). The Buddha’s Fire Miracles, Journal of the Oxford Centre for Buddhist Studies 9, 9-42  বহিঃসংযোগ  parami.org  palikanon.com  buddhanet.net   ukonline.co.uk  bartleby.com  seasite.niu.edu   suttacentral.net  বিষয়শ্রেণী:গৌতম বুদ্ধ বিষয়শ্রেণী:অলৌকিক ক্ষমতা ও ক্রিয়াকলাপ বিষয়শ্রেণী:বুদ্ধ
শেলি অ্যালেক্সিস ডুভল (; জন্ম: ৭ জুলাই ১৯৪৯) হলেন একজন প্রাক্তন মার্কিন অভিনেত্রী, প্রযোজক, লেখিকা ও গায়িকা। তার দীর্ঘ কর্মজীবনে তিনি বিভিন্ন ধরনের চরিত্রে অভিনয় করে প্রশংসিত হয়েছেন। তিনি ১৯৭০-এর দশকে রবার্ট আল্টম্যানের ব্রিউস্টার ম্যাকক্লাউড (১৯৭০), ম্যাককেব অ্যান্ড মিসেস মিলার (১৯৭১), থিভস লাইক আস (১৯৭৪), ন্যাশভিল (১৯৭৫), ও থ্রি ওমেন (১৯৭৭) চলচ্চিত্রে অভিনয় করেন এবং শেষোক্ত চলচ্চিত্রের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন।  ১৯৭৭ সালে তিনি অ্যানি হল ছবিতে পার্শ্ব ভূমিকায় অভিনয় করেন এবং পরবর্তীতে পপাই (১৯৮০) ও দ্য শাইনিং (১৯৮০) ছবিতে কেন্দ্রীয় চরিত্রে কাজ করেন। এছাড়া তাকে টাইম ব্যান্ডিটস (১৯৮১), ফ্রাংকেনউইনি (১৯৮৪) ও দ্য পোট্রেট অব আ লেডি (১৯৯৬) ছবিতে দেখা যায়। তিনি তার নিজের প্রযোজিত ফেয়ারি টেল থিয়েটার ধারাবাহিকের জন্য প্রাইমটাইম এমি পুরস্কারে মনোনীত হন। ডুভলের সর্বশেষ কাজ ছিল ম্যানা ফ্রম হেভেন (২০০২)।  প্রারম্ভিক জীবন শেলি অ্যালেক্সিস ডুভল ১৯৪৯ সালের ৭ই জুলাই টেক্সাসের ফোর্ট ওয়ার্থে জন্মগ্রহণ করেন। তার মাতা ববি রুথ ক্রফোর্ড (বিবাহপূর্ব ম্যাসেঙ্গেল, ১৯২৯-২০২০) ছিলেন আবাসন ব্যবসায়ের প্রতিনিধি, এবং পিতা রবার্ট রিচার্ডসন "ববি" ডুভল (১৯১৯-১৯৯৪) ছিলেন আইনজীবনী (অভিনেতা রবার্ট ডুভল নন, তার সাথে শেলির কোন সম্পর্ক নেই)। শেলি তার পিতামাতার জ্যেষ্ঠ সন্তান, তার তিন ছোট ভাই রয়েছে, তারা হলেন স্কট, শেন, ও স্টুয়ার্ট। ডুভল তার পিতার কাজের জন্য তার জীবনের প্রথম বছর টেক্সাসের বিভিন্ন স্থানে কাটান। তার যখন পাঁচ বছর বয়স, তখন তারা হিউস্টনে স্থায়ীভাবে বসবাস শুরু করেন।  তথ্যসূত্র  বহিঃসংযোগ    বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:টেক্সাসের অভিনেত্রী বিষয়শ্রেণী:ডুভল পরিবার বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন গায়িকা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন লেখিকা বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
ভ্রমরের মতই বাদামী, লোমযুক্ত এবং উচ্চস্বরে ভন-ভন শব্দ করে উড়ে বেড়ানো একপ্রকার মাছি হলো ভোমরা মাছি। মূলত ভ্রমরের বৈশিষ্ট্য  থাকার দরুন এদের ভোমরা মাছি বলা হয়। তবে এদেরকে humble fly বা নম্র মাছি, bee flie বা মৌমাছি মাছি নামেও ডাকা হয়।  বৈশিষ্ট্য ও আবাসস্থল  এদেরকে পুরো উত্তর গোলার্ধ জুড়েই দেখতে পাওয়া যায়। ভ্রমরের মতো দেখতে হলেও এদের ভ্রমরের মত চারটি ডানা নেই। তার বদলে রয়েছে দুটি ডানা, বড় চোখ, সরু লম্বা পা এবং খুবই ছোট অ্যান্টেনা। তারা বাতাসে ভেসে বেড়াতে পারে, দ্রুত উড়তে পারে এবং চোখের পলকে দিক পরিবর্তন করতে পারে। মৌমাছি মাছির মুখের কাছে লম্বা প্রবোসিসের মত থাকে যা দিয়ে তারা উড়ন্ত অবস্থায়ই ফুল থেকে মধু খেতে পারে। তারা শিকারীর কাছ থেকে বাচার জন্যই মধু খাওয়ার সময় ফুলের উপর বসে না। যদিও তার ভ্রমরের মত দেহই তাকে রক্ষা করে কারণ যে কেউই ভ্রমরকে আক্রমণ করার আগে দুবার ভাববে। প্রজনন ভ্রমরের লোমের জ্যাকেট স্ত্রী মাছিকে অন্য মৌমাছির বাসায় ঢুকতে সাহায্য করে। তারা অন্যের বাসায় ডিম পেড়ে রেখে আসে এবং ডিম ফুটে বাচ্চা বের হলে তারা সেই বাসার মৌমাছির বাচ্চার জন্য রাখা ফুলের রেণু এবং পরে সে বাচ্চাদের ও খেয়ে ফেলে।  তথ্যসূত্র   বিষয়শ্রেণী:বোম্বিলিডি বিষয়শ্রেণী:ব্র্যাচিসেরা পরিবার বিষয়শ্রেণী:কীটপতঙ্গ নিয়ন্ত্রণে ব্যবহৃত কীটপতঙ্গ এজেন্ট
মিনা আল হাম্মানি (; জন্ম: ২৯ নভেম্বর ১৯৯৩) হলেন একজন স্পেনীয় অভিনেত্রী, মডেল এবং চলচ্চিত্র পরিচালক, যিনি নেটফ্লিক্সের কিশোর নাট্য ধারাবাহিক এলিটে নাদিয়া শানা চরিত্রে অভিনয় করার জন্য সুপরিচিত।  প্রারম্ভিক জীবন মিনা আল হাম্মানি ১৯৯৩ সালের ২৯শে নভেম্বর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন। তার পরিবার মরক্কী বংশোদ্ভূত। তিনি ২০১৫ সালে অভিনয় জগতে পদার্পণ করেছেন।  টেলিভিশন ধারাবাহিক  বছর  অনুষ্ঠান  চরিত্র  ২০১৫  সেন্ত্রো মেদিকো  আমিনা ২০১৫–২০১৬  এল প্রিন্সিপে  নূর ২০১৬  লা কে সে আভেসিনা  ফাতিমা ২০১৭  দ্য স্টেট  ম্যাগাজিনের মেয়ে ২০১৭–২০১৮  সেরভির ই প্রোতেগের  সালিমা বিনতে আহমদ ২০১৮–২০২১  এলিট  নাদিয়া শানা ২০১৯  এরনান  আইশা ২০২১–বর্তমান  এল ইন্তেরনাদো: লাস কুম্ব্রেস  এলভিরা  তথ্যসূত্র  বহিঃসংযোগ    বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী বংশোদ্ভূত স্পেনীয় ব্যক্তি বিষয়শ্রেণী:মাদ্রিদের অভিনেত্রী বিষয়শ্রেণী:২১শ শতাব্দীর স্পেনীয় অভিনেত্রী বিষয়শ্রেণী:স্পেনীয় টেলিভিশন অভিনেত্রী বিষয়শ্রেণী:স্পেনীয় ওয়েব ধারাবাহিকের অভিনেত্রী বিষয়শ্রেণী:ওয়েব ধারাবাহিকের অভিনেত্রী
লাইস রিবেরো (জন্ম লাইস পেরেরা দে অলিভেরা ; ৫ অক্টোবর ১৯৮৯)  একজন ব্রাজিলীয় মডেল, যিনি ভিক্টোরিয়ার সিক্রেট অ্যাঞ্জেল হিসেবে তার কাজের জন্য পরিচিত।   কর্মজীবন  মডেল হওয়ার আগে, রিবেরো একজন নার্স হওয়ার প্রশিক্ষণ নিয়ে ছিলেন।  তার ছেলে আলেকজান্ডারের জন্ম হওয়ার এক বছর পর, তিনি একজন বন্ধুর পরামর্শে রাজি হন এবং তার জন্মস্থান ব্রাজিলে মডেল হিসাবে কাজ শুরু করেন।   তথ্যসূত্র    বহিঃসংযোগ         ভিক্টোরিয়া এর গোপন  বিষয়শ্রেণী:ভিক্টোরিয়া’স সিক্রেট অ্যাঞ্জেল বিষয়শ্রেণী:জীবিত ব্যক্তি বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিলীয় নারী মডেল বিষয়শ্রেণী:১৯৮৯-এ জন্ম
নরোরা পারমাণবিক বিদ্যুৎ কেন্দ্র (এনএপিএস) ভারতের উত্তর প্রদেশে রাজ্যের বুলান্দশাহার জেলায় নারোরায় অবস্থিত একটি পারমাণবিক বিদ্যুৎ কেন্দ্র ।   চুল্লি  বিদ্যুৎ কেন্দ্রে দুটি চুল্লি রয়েছে, যার প্রতিটি চাপযুক্ত ভারী-জল চুল্লি (পিএইচডাব্লুআর) এবং ২২০ মেগাওয়াট বিদ্যুৎ উৎপাদন  করতে সক্ষম। এনএপিএস-১ এর বাণিজ্যিক কার্যক্রম শুরু হয়েছিল ১ জানুয়ারী ১৯৯১ সালে, এনএপিএস -২ এর বাণিজ্যিক কার্যক্রম শুরু ১ জুলাই ১৯৯২ সালে।   ভারত পারমাণবিক অস্ত্রের অপসারণ সংক্রান্ত চুক্তিতে স্বাক্ষরকারী না হওয়ায় চুল্লিগুলি আইএইএ সুরক্ষার অধীনে নেই।    ঘটনা  ৩১ মে ১৯৯৩ সালে চালু হওয়ার  মাস পরে এনএপিএস-১০ এর দুটি স্টিম টারবাইন ব্লেড বড় আগুনের কারণ হয়েছিল। এটি চুল্লিটির ক্যাবলিং সিস্টেমে সমস্যার সাথে মিলিয়ে পারমাণবিক মন্দার দিকে নিয়ে যায়।    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ভারতের পারমাণবিক বিদ্যুৎ কেন্দ্র বিষয়শ্রেণী:বুলন্দশহর জেলা
ফয়সালাবাদ জেলা (১৯৭৯ সাল পর্যন্ত লায়ালপুর জেলা ছিল) (পাঞ্জাবি এবং ) পাকিস্তানের পাঞ্জাব প্রদেশে অবস্থিত একটি অন্যতম জেলা। পাকিস্তানের ১৯৯৮ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩,০২৯,৫৪৭ জন এর মত, যার মধ্যে থেকে প্রায় ৪২% ছিল ফয়সালাবাদ শহরে বসবাসকারী। এটি করাচী এবং লাহোর পরে পাকিস্তানের তৃতীয় বৃহত্তম শহর।  প্রশাসনিক বিভাগ ২০০০ সালে বিভাগগুলি বিলুপ্ত না হওয়ার আগ পর্যন্ত এটি ফয়সালাবাদ বিভাগের একটি অন্যতম অংশ ছিল।  ২০০৫ সাল থেকে, ফয়সালাবাদটি শহরটি জেলা হিসাবে পুনরায় গঠিত হয়েছিল এবং ৮টি তহসিলে পৌর প্রশাসন (বা শহর) রয়েছে।   ফয়সালাবাদ  মদিনা শহর  জিন্নাহ শহর  ইকবাল শহর  চক ঝুমরা শহর  জারনওয়ালা শহর  সমুন্দরী শহর  তান্দলিয়ানওয়ালা শহর  চিত্রমালা  তথ্যসূত্র  বহিঃসংযোগ   Faisalabad City District  Punjab Government website   Faisalabad District  - profile on Dawn.com  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:ফয়সালাবাদ জেলা বিষয়শ্রেণী:ফয়সালাবাদ
আইজ্যাক ওয়াটস (১৭ জুলাই ১৭৬৪ - ২৫ নভেম্বর ১৬৪৮) একজন খ্রিস্টান মন্ত্রী, স্তোত্র লেখক, ধর্মতত্ত্ববিদ ও যুক্তিবিদ৷ তিনি একজন প্রসিদ্ধ ও বিখ্যাত স্তোত্র লেখক এবং ৭৫০ টি স্তোত্র তার কৃতিত্বে রয়েছে। তাঁর লেখা স্তোত্রসমূহের মধ্যে রয়েছে "হোয়েন আই সার্ভে দ্যা ওয়ান্ড্রুস ক্রস", "জয় টু দ্যা ওয়ার্ল্ড" এবং "আওয়ার গড," আওয়ার হেল্প ইন এজেস পাস্ট।"  আইজ্যাক ওয়াটসকে "ইংরেজি স্তোত্রের গডফাদার" হিসেবে সম্বোধন করা হয়। তাঁর স্তোত্রসমূহের এখনো কিছু গাওয়া হয় এবং কিছু স্তোত্র অন্যান্য ভাষায় অনুবাদও করা হয়েছে।   জীবন   আইজ্যাক ওয়াটস ১৬৭৪ সালে ইংল্যান্ডের সাউদাম্পটনে জন্মগ্রহণ করেন এবং তাকে প্রতিবাদী খ্রিস্টানদের কাছে নেওয়া হয়। এরূপ আদর্শ থাকার জন্য ওয়াটসের পিতাকে (তার নামও আইজ্যাক ওয়াটস)দুইবার বন্দিও করা হয়। আইজ্যাক ওয়াটস ইংল্যান্ডের কিং এডওয়ার্ড স্কুলে শাস্ত্রীয় শিক্ষা লাভ করেন ও লাতিন, গ্রীক এবং হিব্রু ভাষা আয়ত্ত করেন।   জীবন   বিষয়শ্রেণী:১৬৭৪-এ জন্ম বিষয়শ্রেণী:১৭৪৮-এ মৃত্যু বিষয়শ্রেণী:সাউদাম্পটনের ব্যক্তি বিষয়শ্রেণী:ইংরেজ ধর্মপ্রচারক বিষয়শ্রেণী:অ্যাঙ্গলিকান সাধু বিষয়শ্রেণী:ইংরেজ যুক্তিবিদ বিষয়শ্রেণী:ইংরেজ পুরুষ কবি বিষয়শ্রেণী:১৭শ শতাব্দীর ইংরেজ পাদ্রী বিষয়শ্রেণী:১৮শ শতাব্দীর ইংরেজ লেখক বিষয়শ্রেণী:ইংরেজ দার্শনিক বিষয়শ্রেণী:১৮শ শতাব্দীর ইংরেজ কবি বিষয়শ্রেণী:১৭শ শতাব্দীর স্তব লেখক বিষয়শ্রেণী:১৮শ শতাব্দীর স্তব লেখক  en:Issac Watts
২০২২–২৩ নিউজিল্যান্ড পুরুষ ক্রিকেট দলের পাকিস্তান সফর দ্বারা নিচের যেকোনও একটি বোঝানো যেতে পারে:   ২০২২–২৩ নিউজিল্যান্ড পুরুষ ক্রিকেট দলের পাকিস্তান সফর (ডিসেম্বর ২০২২), ২০২২ সালের ডিসেম্বর ও ২০২৩ সালের জানুয়ারি মাসে পাকিস্তানে নিউজিল্যান্ড পুরুষ ক্রিকেট দলের সফর  ২০২২–২৩ নিউজিল্যান্ড পুরুষ ক্রিকেট দলের পাকিস্তান সফর (এপ্রিল ২০২৩), ২০২৩ সালের এপ্রিল ও মে মাসে পাকিস্তানে নিউজিল্যান্ড পুরুষ ক্রিকেট দলের সফর
থাম্ব|আশুতোষ সংগ্রহালয় ভবন, কলকাতা বিশ্ববিদ্যালয় আশুতোষ সংগ্রহশালা বা আশুতোষ মিউজিয়াম অফ ইন্ডিয়ান আর্ট হল কলকাতা বিশ্ববিদ্যালয়ের অধীনস্থ একটি শিল্প সংগ্রহশালা। এটি বিশ্ববিদ্যালয়ের প্রধান শিক্ষাপ্রাঙ্গণ আশুতোষ শিক্ষাপ্রাঙ্গণে (কলেজ স্ট্রিট ক্যাম্পাস) অবস্থিত। এই সংগ্রহশালাটি ১৯৩৭ সালে চালু হয়। এটিই ভারতের প্রথম কোনো বিশ্ববিদ্যালয়ের অধীনস্থ সরকারি জাদুঘর। সংগ্রহশালাটি বিশ্ববিদ্যালয়ের প্রাক্তন উপাচার্য স্যার আশুতোষ মুখোপাধ্যায়ের নামাঙ্কিত। তিনি পরপর চারটি দ্বিবার্ষিক মেয়াদে (১৯০৬-১৯১৪) এবং তারপর পঞ্চম দ্বিবার্ষিক মেয়াদে (১৯২১-২৩) কলকাতা বিশ্ববিদ্যালয়ের উপাচার্য হন। এই সংগ্রহশালার উদ্দেশ্য বিভিন্ন যুগের ভারতীয় শিল্পসামগ্রী সংগ্রহ ও সংরক্ষণ করা। বঙ্গীয় শিল্প ঘরানার প্রতি এখানে বিশেষ গুরুত্ব দেওয়া হয়।   তথ্যসূত্র    বহিঃসংযোগ   বিষয়শ্রেণী:কলকাতা বিশ্ববিদ্যালয় বিষয়শ্রেণী:কলকাতার জাদুঘর বিষয়শ্রেণী:১৯৩৭-এ ভারতে প্রতিষ্ঠিত বিষয়শ্রেণী:১৯৩৭-এ প্রতিষ্ঠিত জাদুঘর
মিয়েট নদী ( অথবা ) কানাডার আলবার্টা প্রদেশের জেসপার জাতীয় উদ্যানের ভিতরে কানাডিয় রকি পর্বতমালার অন্তর্গত নদী। জেসপার জাতীয় উদ্যানের অন্যান্য অনেক ভৌগোলিক প্রপঞ্চের নামের মত মিয়েট নদীর নাম ক্রী ভাষা হতে উদ্ভূত, যার অর্থ 'বড় শিং ওয়ালা ভেড়া'।Karamitsanis, Aphrodite (1991). Place Names of Alberta, Volume 1. Calgary: University of Calgary Press, pg. 164-165 নদীটির উৎপত্তি মিয়েট গিরিপথে, এবং মোহনা আথাবাস্কা নদীতে। এটি আথাবাস্কা নদীর অন্যতম উপনদী। প্রবাহপথে নদীটির গুটিকয়েক উপনদী আছে।   প্রবাহ  মিয়েট নদীর ব্যুৎপত্তি, মিয়েট গিরিপথে মরেন পর্বতের পাদদেশে। এখানে ব্রিজল্যান্ড পর্বত, স্যালিয়েন্ট পর্বত, ম্যাককর্ড পর্বত এবং বিউপ্রি পর্বতে বারিপাত ও বরফ গলিত পানি জমা হয়ে মিয়েট নদীর প্রাথমিক প্রবাহ তৈরী করে। নদীটি কানাডিয় রকিজের দক্ষিণ-দক্ষিণপশ্চিম দিকে প্রবাহিত হয়ে জেসপার শহরের দক্ষিণ দিকে টেকারা লজের কাছে আথাবাস্কা নদীতে মিশেছে।   মিয়েট মেঠোপথ  মিয়েট নদীর সমান্তরালে, নদীর তীর ধরে প্রায় ৪৩.৫ কিলোমিটার মিয়েট মেঠো পথ আছে। মেঠোপথটি কিছু অংশ একটি পরিত্যক্ত রেলপথের উপর দিয়ে চলে গেছে। রিংক কেবিন এই মেঠোপথের পাশে থাকা উল্লেখযোগ্য স্থান।Patton, Brian. Canadian Rockies Trail Guide Google Books, 2011. Retrieved 5 March 2019.   উপনদী    রিঙ্ক ব্রুক  ক্লিয়ারভোঁ নালী  মিনাগা নালী  মুহিগান নালী   তথ্যসূত্র   বিষয়শ্রেণী:আথাবাস্কা নদীর উপনদী বিষয়শ্রেণী:আলবার্টার নদী বিষয়শ্রেণী:জেসপার জাতীয় উদ্যান
সেরিব্রাল ভাসকুলাইটিস, বা, সেন্ট্রাল নার্ভাস সিস্টেম ভাসকুলাইটিস একটি জটিল এবং বিরল রোগ মস্তিস্কের রক্তনালীর প্রদাহ যার ফরে মস্তিষ্কের রক্তনালী ক্ষতিগ্রস্ত হয় এবং রক্ত প্রবাহে বাধার সৃষ্টি হয়।   লক্ষণ ও উপসর্গ  এই রোগের লক্ষণগুলো হলোঃ  মস্তিষ্কের রক্তনালী ক্ষতিগ্রস্ত হয় এবং রক্ত প্রবাহে বাধার সৃষ্টি হয়;  মস্তিস্কে রক্তক্ষরণ ঘটতে পারে;  সব সময় দুর্বল অনুভব করতে পারে;  অনুভূতি লোপ পেতে থাকে;  মাথা ব্যথা করে;  স্কিন র্যাশ বা ত্বকে দানা বের হতে পারে;  অস্থি সংযোগস্থলে ব্যথা হতে পারে;  চলাফেরা করতে কষ্ট হতে পারে;  আচরণগত সমস্যা তৈরি হতে পারে।   তথ্যসূত্র    বহিঃসংযোগ   কেন্দ্রীয় স্নায়ু তন্ত্র প্রদাহ - জন হপকিন্স হাসপাতাল ভাসকুইলাইটিস কেন্দ্র।  কেন্দ্রীয় স্নায়ু তন্ত্রের প্রাথমিক প্রবাহে বাঁধা  - ক্লিভল্যন্ড ক্লিনিক।  বিষয়শ্রেণী:সেরিব্রোভাসকুলার রোগ বিষয়শ্রেণী:স্টেরয়েড সংবেদশীল প্রদাহী অবস্থা বিষয়শ্রেণী:প্রদাহ বিষয়শ্রেণী:বাতবিদ্যা
ইসমাইল কাদারে (; ২৮ জানুয়ারী ১৯৩৬ - ১ জুলাই ২০২৪) একজন আলবেনিয়ীয় ঔপন্যাসিক, কবি, প্রাবন্ধিক, চিত্রনাট্যকার এবং নাট্যকার।  তিনি ছিলেন একজন শীর্ষস্থানীয় আন্তর্জাতিক সাহিত্যিক ও বুদ্ধিজীবী। তিনি তার প্রথম উপন্যাস দ্য জেনারেল অফ দ্য ডেড আর্মি প্রকাশের আগ পর্যন্ত কবিতায় মনোনিবেশ করেছিলেন। কিন্তু উপন্যাসটি তাকে আন্তর্জাতিকভাবে বিখ্যাত করে তোলে।   প্রাথমিক জীবন এবং শিক্ষা   ইসমাইল কাদারে ১৯৩৬ সালের ২৮ জানুয়ারী রাজা প্রথম জগের রাজত্বকালে আলবেনিয়া রাজ্যে জন্মগ্রহণ করেন। তিনি জিরোকাস্টারে জন্মগ্রহণ করেন, পাহাড়ের মধ্যে অবস্থিত একটি ঐতিহাসিক উসমানীয় দুর্গ-শহর, যা বর্তমান দক্ষিণ আলবেনিয়ায় অবস্থিত, গ্রীসের সীমান্ত থেকে এক ডজন মাইল দূরে অবস্থিত।    তিনি সেখানে লুনাটিকস লেন নামে পরিচিত একটি আঁকাবাঁকা, সরু রাস্তায় থাকতেন।     ইসমাইলের পিতা-মাতা ছিলেন হালিত কাদারে, একজন ডাকঘরের কর্মচারী এবং হাতিক্ষে ডোবি, একজন গৃহিণী, যিনি ১৯৩৩ সালে ১৭ বছর বয়সে বিয়ে করেছিলেন।    তার মায়ের পক্ষ থেকে, তার প্রপিতামহ ছিলেন বেকতাশি অর্ডারের বেজেটেক্সি, যা হোক্সে ডোবি নামে পরিচিত।  যদিও তিনি একটি মুসলিম পরিবারে জন্মগ্রহণ করেছিলেন, তিনি ছিলেন একজন নাস্তিক ।    কাদারের জন্মের তিন বছর পর, ইতালির প্রধানমন্ত্রী বেনিতো মুসোলিনির সৈন্যরা আলবেনিয়ায় আক্রমণ করে এবং রাজাকে উৎখাত করে। ইতালীয় শাসন অনুসরণ করা হয়।  যখন ইতালীয় সৈন্য প্রত্যাহার করা হয় এবং কমিউনিস্ট নেতৃত্বাধীন গণ-সমাজতান্ত্রিক আলবেনিয়া প্রজাতন্ত্র প্রতিষ্ঠিত হয়, তখন তার বয়স ছিল নয় বছর। Davis, Barry (6 February 2015). "Book Review: Albanian freestyle; After three of his novels were banned by the Albanian dictatorship, Ismail Kadare began to express himself through mythology and history". The Jerusalem Post. Archived from the original on 18 April 2021. Retrieved 18 April 2021.  কাদারে জিরোকাস্টারের প্রাথমিক ও মাধ্যমিক বিদ্যালয়ে পড়াশোনা করেছেন।  পরবর্তীতে তিনি তিরানা বিশ্ববিদ্যালয়ের ইতিহাস ও ভাষাতত্ত্ব অনুষদে ভাষা ও সাহিত্য অধ্যয়ন করেন।   ১৯৫৬ সালে তিনি শিক্ষকতার ডিপ্লোমা লাভ করেন। "Life and tomes of a man for all seasons,"  South China Morning Post, 24 July 2005. ১৯৯০ সালে ফ্রান্সে চলে আসার আগ পর্যন্ত তিনি তিরানায় বসবাস করতেন।  Hon. Eliot L. Engel of New York in the House of Representatives (14 April 2015). "PAYING TRIBUTE TO ISMAIL KADARE, Albanian Political Exile from France and Winner of the Jerusalem Prize for 2015,"  Congressional Record.    তথ্যসূত্র   বিষয়শ্রেণী:ম্যাক্সিম গোর্কি সাহিত্য ইনস্টিটিউটের প্রাক্তন শিক্ষার্থী বিষয়শ্রেণী:২১শ শতাব্দীর নাস্তিক বিষয়শ্রেণী:২০শ শতাব্দীর নাস্তিক বিষয়শ্রেণী:২১শ শতাব্দীর ছোটগল্পকার বিষয়শ্রেণী:২০শ শতাব্দীর ছোটগল্পকার বিষয়শ্রেণী:২১শ শতাব্দীর ঔপন্যাসিক বিষয়শ্রেণী:২১শ শতাব্দীর পুরুষ লেখক বিষয়শ্রেণী:২০শ শতাব্দীর ঔপন্যাসিক বিষয়শ্রেণী:২০২৪-এ মৃত্যু বিষয়শ্রেণী:১৯৩৬-এ জন্ম বিষয়শ্রেণী:উদ্ধৃতি শৈলীতে আলবেনীয় ভাষার উৎস (sq)